b"\n_START_ARTICLE_\nAll Man (pel\xc2\xb7l\xc3\xadcula de 1916)\n_START_SECTION_\nArgument\n_START_PARAGRAPH_\nJim Blake, fill vividor del milionari de Nova York John Sherman Blake, \xc3\xa9s enviat pel seu pare a l'Oest per provar-se a si mateix que \xc3\xa9s un home. Treballant en el ranxo del seu pare a Wyoming, Jim es guanya el respecte dels ranxers locals batent primer un pinxo i despr\xc3\xa9s intentant cobrar per danys i perjudicis a John Maynard, president de la companyia del ferrocarril responsable de la mort del seu bestiar. Quan Maynard es nega a pagar, Jim compra un tros de terra que Maynard necessita, for\xc3\xa7ant d'aquesta manera el magnat a pagar-li una suma molt alta per aquella terra. Mentrestant, Jim s'enamora d'Alice, la filla de Maynard, la qual despr\xc3\xa9s de prometre-li que algun dia es casar\xc3\xa0 amb ell viatja cap a l'Est. Gelosa de l'amor de la seva germana Alice, Ethel destrueix tota la correspond\xc3\xa8ncia entre ells dos per\xc3\xb2 el seu pla fracassa en darrera inst\xc3\xa0ncia. Els enamorats es poden reunir i fins i tot el vell Maynard admet que el seu gendre val la pena."